google/wiki40b huggingface dataset:
Backslash

En backslash (\) er et typografisk tegn (glyff) som brukes hovedsakelig i databehandling. Den er speilbildet av den vanlige skråstreken.
I Unicode kodes den som U+005C \ reverse solidus (HTML: &#92;).

Historie

Bob Bemer introduserte tegnet «\» i ASCII 18. september 1961, som resultat av studier av tegnhyppighet. Tegnet \ ble spesielt introdusert slik at de boolske operatorene i ALGOL ∧ (OG) og ∨ (ELLER) kunne bli komponert i ASCII som henholdsvis «/\» and «\/». Begge disse operatorene var inkludert i tidlige versjoner av programmeringsspråket C under Unix V6, Unix V7  og mer nylig BSD 2.11.

Bruk

I mange programmeringsspråk slik som C og Perl og i Unix-skriptspråk, brukes backslash for å indikere at tegnet som kommer etter skal behandles spesielt (hvis det ellers ville blitt behandlet normalt), eller normalt (hvis det ellers ville blitt behandlet spesielt). Backslash brukes i TeX typesetting-systemet og i RTF-filer som begynnelsen av markeringstagger. I Haskell brukes backslash til å introduserte spesialtegn og til å introdusere lambdafunksjoner (siden den er en rimelig tilnærming i ASCII av den greske bokstaven lambda, λ). 
I konteksten av linje-orientert tekst, spesielt kildekode for noen programmeringsspråk, brukes den ofte på slutten av en linje for å indikere at linjeskift-tegnet skal ignoreres, slik at den følgende linjen behandles som om den var en del av den gjeldende linjen. GNU make-manualen sier: «Vi splitter hver lange linje i to linjer ved å bruke backslash-newline; dette er som å bruke en lang linje, men det er lettere å lese.»
Windows API kan akseptere enten backslash eller skråstrek for å separere katalog og filkomponenter i en sti, men Microsoft-konvensjonen er å bruke backslash, og API-er som returnerer stier putter backslash i. MS-DOS 2.0, utgitt 1983, kopierte det hierarkiske filsystemet fra Unix og brukte derfor skråstrek, men (muligens etter at IBM insisterte) føyde til backslash for å tillate stier å bli skrevet inn i kommandoskallet for å opprettholde kompatibilitet med MS-DOS 1.0 og CP/M der skråstreken var kommandolinje-alternativ-indikatoren (dvs. som å skrive «dir/w» for å spesifisere «wide» (bred) alternativet til «dir» kommandoen). Selv om kommandoskallet var den eneste delen av MS-DOS som krevde dette, ble bruken av backslash i filnavn overført til de fleste andre deler av brukergrensesnittet. I dag, selv om underliggende operativsystem støtter hvert av tegnene, er det mange Windows-prorammer og subsystemer som ikke aksepterer skråstreken som et sti-skilletegn eller kan feiltolke den hvis den brukes slik. Noen programmer aksepterer bare skråstreker hvis stien er plassert i doble anførselstegn.
I matematikk brukes et backslash-lignende symbol for mengdedifferanse.
I noen dialekter av programmeringsspråket BASIC, brukes backslash som et operatorsymbol for å indikere heltalls-divisjon.
I MATLAB og GNU Octave brukes backslash for venstre matrisedivisjon, mens skråstreken brukes for høyre matrisedivisjon.
Das Meer ruft

Handling

Østersjøkapteinen Terje Wiggen arbeider som los på øya Moon. Når styrmannen på skipet «Carola» blir syk, griper han muligheten til å ta opp igjen sitt elskede liv som sjømann i strid med sin gravide hustrus vilje. Kort tid etterpå bryter den første verdenskrig ut.
Besetningen på «Carola» blir utmattet av vedvarende vindstille. Når kapteinen blir infisert av pest fjerner Wiggen det bedervede vannforrådet. Sjømennenes misnøye tiltar. Etter kapteinens død tar de jolla og lar Wiggen bli alene igjen på «Carola». Han prøver forgjeves å få skipet under kontroll og blir reddet utenfor den japanske kysten ved en slump.
Under hjemreisen lover han høytidelig å bli hos hustruen og ungen for alltid, men dette må skrinlegges når den tyske marinen tar til med å blokkere innfartsveiene til øya. Wiggen ror til Sverige for å smugle mat til familien. På tilbaketuren blir han arrestert av en tysk kaptein. Etter fem års fengsel vender han hjem til Moon. Hans hustru, som døde nylig, har overlatt deres datter i en venninnes omsorg. Wiggen planlegger hevn. Kort tid etterpå skal han lose et skip gjennom uværet. Wiggen gjenkjenner kapteinen. Det var den samme mannen som var ansvarlig for hans frihetsberøvelse. Etter et rasende angrep avblåser han likevel sin hevn og fører skipet i sikkerhet.
Trimble County gasskraftverk

Trimble County gasskraftverk er et varmekraftverk i Trimble County i Kentucky, USA. Anlegget har en installert produksjonskapasitet på 1.080 MW, fordelt på 6 like store turbiner. Operatør er energiselskapet Louisville Gas & Electric Co. 
Kraftverket stod ferdig utbygd i 2004. Brenselkilden er naturgass, subsidiært brukes  fyringsolje.
Thor Christian Maast

Thor Christian Maast (født 22. oktober 1984) er en norsk høydehopper. Han representerer IK Tjalve, tidligere Nittedal IL.
Hans personlige rekord er 2,07 meter, noe som plasserer ham på delt 55.-plass på statistikken gjennom alle tider. Rekorden blei satt 21. august 2005 på Fana. Han har klart 2,09 meter innendørs.
Fossile spinnfotinger

Utseende

De fossile artene skilte seg generelt ikke mye fra de nålevende spinnfotingene. Små til middelsstore, avlange insekter. Trolig hadde de fossile artene samme mønster som de nålevende med at hannene hadde vinger, hunnene var vingeløse. Bitende munndeler og korte, trådformede antenner. Beina var korte og kraftige. Forføttenes første ledd var forstørret og inneholdt silkeproduserende kjertler.

Levevis

Som de nålevende artene levde de fossile spinnfotingene etter alt å dømme i kolonier inne i "telt" av silke.

Fossiler

Det kjennes bare noen få fossiler av spinnfotinger, mest i rav men også noen avtrykksfossiler, de eldste fra Jura.
Hermann Bonnus

Hermann Bonnus også kalt Hermann Bonn (født 1504, død 12. februar 1548) var en tysk reformator, prest og salmedikter.
Bonnus ble født i Quakenbrück som sønn av en adelsmann, og gikk først på skole i Münster, deretter i Wittenberg hvor han studerte under Martin Luther og Philipp Melanchthon. Han hadde ulike stillinger, blant annet lærer for den danske prinsen i Gottorp, før han i 1531 ble den første superintendenten i Lübeck.
Bonnus er en viktig person for platt-tysk salmediktning, og gav blant annet ut en salmebok på platt-tysk i 1542. I Norsk Salmebok er han representert med en salme.
Zaporizjzja

Zaporizjzja (ukrainsk: Запоріжжя; russisk: Запорожье, Zaporozje) er en by i Ukraina. Byen er administrasjonssentrum i Zaporizjzja oblast, og ligger ved elven Dnepr omtrent 70 kilometer fra Dnipro. Zaporizjzja er landets sjette største by, og har 790 000 innbyggere (2007).
Zaporizjzja er en viktig industriby, og huser flere viktige industrikonsern. Blant disse er vannkraftanlegget Dneproges, bilprodusenten ZAZ og motorfabrikken Motor Sich. Byen har også Europas største atomkraftverk.
Byen ble grunnlagt som festningsby i 1770 med navnet Aleksandrovsk, oppkalt etter generalen Aleksandr Golitsyn. Byen fikk sitt nåværende navn i 1921.
Bernard Allou

Karriere

Bernard Allou startet sin profesjonelle karriere i Paris Saint-Germain FC i 1994. Han har også spilt for Nagoya Grampus Eight, Nottingham Forest FC, RWD Molenbeek og White Star Woluwé.
Holbæk Teater

Holbæk Teater er et populært og godt besøkt egnsteater i Holbæk.
Teatret blir benyttet til forestillinger, men også andre slags arrangementer, blant annet kaffesalong, foredrag, standup, musikk, osv.
I 2008 vant teateret den ettertraktede prisen Årets Reumert for barneforestillingen «Gidsel – en historie i virkeligheden», som foregår i en buss som er i bevegelse.
Papyrus 8

Papyrus 8, med signum ⁸ (Gregory-Aland) eller α 8 (von Soden), er et tidlig skrift fra Det nye testamente på gresk. Det er et papyrusmanuskript med et innhold fra Apostlenes gjerninger 4,31-37; 5,2-9; 6,1-6.8-15. Manuskriptet er ved hjelp av paleografi blitt anslått til å stamme fra 300-tallet.
Det blir oppbevart på Staatliche Museen zu Berlin (Inv. no. 8683) i Berlin.
9. etappe i Tour de France 2005

Info

En mellomhard etappe med flere stigninger de første kilometerne. Den nye klatrekongen Michael Rasmussen dro fra feltet etter bare 4 km og ble i den posisjonen helt til mål. Kun Dario Cioni fulgte Rasmussen ett stykke, men han måtte slippe noen km før den nest siste klatringen. Rundt 6 mil fra mål rev Christophe Moreau og Jens Voigt seg løs fra forfølgergruppen på seks mann som lenge hadde forsøkt å ta igjen Rasmussen, men de kom aldri nærmere dansken i tet. I den siste klatringen var Rasmussen ekstremt god og økte avstanden til samtlige konkurrenter. På det meste var ledelsen til Rasmussen på hovedfeltet på nesten 10 minutter, mens ledelsen på Voigt og Moreau hele tiden lå mellom 2.25 og 4.00 minutter. Stuart O'Grady var den eneste av de beste sprinterne som klarte å følge hovedfeltet i mål. Med det tok han inn hele 18 poeng på motstanderne i kampen om den grønne trøya og krøp helt opp i ryggen til Tom Boonen og Thor Hushovd. Etter etappen kunne Voigt overta den gule ledertrøyen fra Lance Armstrong, mens Rasmussen sikret seg et meget solid grep om klatretrøyen. Om man ser bort fra Moreau kom alle de store forhåndsfavorittene i mål med hovedfeltet.
Fredrik III av Tyskland

Bakgrunn

Han var sønn av Vilhelm I, den daværende prins Vilhelm, yngre bror av kong Fredrik Vilhelm IV av Preussen, og keiserinne Augusta. Fredrik giftet seg i 1858 med prinsesse Victoria av Storbritannia og Irland, den eldste datteren av prins Albert av Sachsen-Coburg-Gotha og dronning Victoria (av huset Hannover). Victoria øvet stor innflytelse på sin mann med sine liberale politiske synspunkter.

General og keiser

Da Fredriks far ble konge ble Fredrik Preussens kronprins. Han kommanderte armeene under den østerriksk-prøyssiske krig i 1866 og i den fransk-prøyssiske krig i 1870, hvor han gjorde seg bemerket. Han ble aldri likt av Bismarck, som så med skepsis på hans, og særlig hans kones liberalisme, og ble derfor holdt utenfor enhver virkelig maktposisjon så lenge hans far levde. 
Da hans far døde og Fredrik etterfulgte ham som konge og keiser, led han uhelbredelig av kreft. Sykdommen hadde blitt feildiagnostisert i 1887, noe som førte til at en nødvendig operasjon ble kansellert. Fredrik regjerte kun 99 dager før han døde. Han ble etterfulgt av sin sønn Vilhelm II.
Sticklinge udde

Sticklinge udde er et tettsted i Lidingö kommune i Stockholms län i landskapet Uppland i Sverige. I 2010 hadde tettstedet 2 943 innbyggere.
Skinny Days

Karriere

Dag og Halvor møttes i Liverpool i 2010 på musikkskolen LIPA, som ble grunnlagt sammen med Paul McCartney, og de startet kort tid etter et samarbeid. Som produsenter har de jobbet med artister som blant annet SVAL, Julie Bergan, Ylvis, Norah Benatia og OMVR. De debuterte som artister under navnet «Skinny Days» i 2015, og er kjent for sitt særegne musikalske uttrykk som kan kategoriseres som en kombinasjon av Skandinavisk melankoli og klubbmusikk.

Live

Duoen har opptrådt på den norske bransjefestivalen by:Larm to år på rad, først i 2016 og siden som medvirkende artister i 2017.
De har tidligere mottatt positiv omtale for sine live-opptredener, noe som har ført til at de har blitt booket til eventer som X-Games Norge 2017 og Trondheim Calling med artister som Julie Bergan, Mugisho og TRXD. Siden sin debut har de også opptrådt på en rekke studentbarer, festivaler og lokale spillesteder.
Ibn Hadjar

Ibn Hajar al-Asqalani (født 1372 i Kairo, død 1449 i Kairo) var en islamsk rettslærd innen shafi'iskolen, som flere ganger var kadi i Egypt.
Han er også kjent som forfatter av flere bøker, om hadith, rettslære, korankommentarer og historie. Særlig kjent er hans kommentar fra 1428 til den viktigste av de seks mest prominente hadith-samlingene: Sahih al-Bukhari, av Muhammad Ibn Ismail al-Bukhari (ca. 810-870). Verket heter Skaperens bistand troner, kommentar til al-Bukhâris Holdbare tradisjoner.
Mélesville

Liv og virke

Duveyrier var advokat, men forlot i 1814 statstjenesten for å helt og holdent vie seg til forfattervirksomhet. Under pseudonymet Mélesville skrev han, alene eller i forening med Eugène Scribe, Nicolas Brazier, Pierre Carmouche, Jean-François Bayard, sin yngre bror Charles med flere, henimot 300 teaterstykker, mest i Scribes stil: dramaer, melodramaer, komedier, vaudeviller og operalibrettoer, og mange ble oppført med stort bifall. 
Blant stykker som han forfattet kan nevnes L'oncle rival (1811), La veille des noces (1817), Zampa, ou la fiancée de marbre (1831), La maison du rempart ou une journée de la Fronde (1833), La fille de Figaro (1843), Le trompette de M. le prince (1846) og Une fièvre brûlante (1847). 
Sammen med Scribe forfattet han blant annet Les frères invisibles (1819), Valérie (1823), La demoiselle à marier ou la Première entrevue (1826), La seconde année ou A qui la faute? (1830) og Le chalet (1834).
Stor filstøtte

Stor filstøtte er et begrep som brukes i informatikken om en datamaskins evne til å skape datafiler som er større enn enten 2 Gb eller 4 Gb på et 32-biter operativsystem.
Juan José Ibarretxe

Biografi

Ibarretxe er født i Lloido, Araba, og er utdannet økonom ved Universitetet i Baskerland. I 1983 ble han valgt til Baskerlands parlament for Det baskiske nasjonalistparti. 4. januar 1995 ble han utpekt til vise-lehendakari av daværende lehendakari José Antonio Ardanza.
Tidligere har han vært vise-lehendakari, president i provinsen Álava, samt ordfører i hjembyen Lloido. Han er i dag leder for Agirre-senteret for sosiale og politiske studier.

Plan Ibarretxe

I oktober 2003 lanserte han sin kontroversielle Plan Ibarretxe, et forslag om utvidet autonomi for Baskerland. Planen gikk ut på en radikal endring av Statuttene om Baskerlands autonomi, og fokuserte på baskernes rett til selvbestemmelse. Planen inneholdt blant annet forslag om at Baskerland skal få sitt eget lovsystem og egen EU-representasjon. Planen ble støttet av Baskerlands parlament (39 stemmer for og 35 stemmer mot).
Planen ble behandlet i det spanske parlamentet 1. februar 2005, der den ble avvist med 313 stemmer mot, 29 for og 2 avholdende. Etter avvisningen i den spanske nasjonalforsamlingen foreslo Ibarretxe en rådgivende folkeavstemning som la opp til forhandlinger med ETA og en avtale mellom samtlige baskiske partier om baskernes rett til selvbestemmelse, samt en påfølgende folkeavstemning om nevnte avtale. Spanske myndigheter nektet Ibarretxe å gjennomføre folkeavstemningen, da den ble ansett å være i strid med den spanske grunnloven.
Heksegryta

Heksegryta er en gruppe fjelltopper mellom Belgen og Tverreggbreen ved Kirwanveggen i Dronning Maud Land i Antarktis. De ble kartlagte av norske kartografer etter landmålinger og flyfoto tatt av Maudheimekspedisjonen (1949–52) og ytterligere flyfoto i 1958–59.
Kronisk daglig hodepine

Kronisk daglig hodepine eller CDH (av eng. chronic daily headache) er et samlebegrep (paraplybegrep) innen medisin som ofte benyttes innen pediatrien til å beskrive vedvarende hodepine hos barn og unge. Tilstanden omfatter tre ulike lidelser beskrevet i ICHD-3, som (1.3) kronisk migrene, (2.3) kronisk episodisk tensjontype hodepine, og (4.10) nyoppstått daglig vedvarende hodepine. Årsaken til at disse lidelsene samles under begrepet CDH er at de kan være svært vanskelig å skille fra hverandre hos barn, siden de ikke framstår like distinkte som hos voksne.
Kronisk daglig hodepine har en prevalens på opp mot 1–4,5 % blant befolkningen av barn og unge, hvorav 1,13 tilfeller per 100 individer i aldersgruppen 1–6 år. CDH består av hodepiner som opptrer minst 15 eller flere dager per måned. Lidelsen er ofte svært belastende og begrensende, og likeledes svært utfordrende å behandle. Tidligere har man benyttet forskning og erfaringer med voksnes lidelser som grunnlag for behandlingen av barn med CDH, men i senere år har det blitt utført flere relevante studier, med tanke på å utvikle og administrere den kliniske praksisen rundt pediatrisk CDH.
Nymphetamine

Historie

Tittelen er en portmanteau av «nymfoman» og «amfetamin», og Dani Filth forklarte at selve tittelsporet er en referanse til «en narkotika-lignende avhengighet til denne kvinnen, som med sine svikefulle vampyr-kvaliteter bokstavelig talt bringer sin elsker tilbake fra kanten av sin spirituelle grav, bare for å begrave han enda dypere på et øyeblikks innfall. Albumet er skrevet i samme stil som Edgar Allan Poe's arbeider, og etterlater en i troen på at, til tross for karakterens indre lidelser, så er han egentlig en velkommen underdanig som villig nyter de grusomme høyder og daler i sitt forhold til denne forførende, uanstendige og nedvurderende succubus».  Albumet ble i 2005 nominert til en Grammy i kategorien «Best Metal Performance», og forekommer to ganger på albumet, først i en tredelt, ni minutter lang versjon -«Nymphetamine (Overdose)» – og så igjen i en fem minutters versjon – «Nymphetamine Fix» – som et bonusspor. En video ble utgitt for «Fix»-versjonen, og dette sporet finnes også på soundtracket til filmen Resident Evil: Apocalypse (uten suffikset).  
«Coffin Fodder» nevnes i episode fire av den britiske komedien The IT Crowd.  «Swansong for a Raven» er en oppfølger til sangen «Her Ghost in the Fog» fra albumet Midian.
Albumet inneholder gjesteopptredener av den tidligere Theatre Of Tragedy- og nåværende Leaves' Eyes-vokalisten Liv Kristine, og av Doug Bradley, som spilte cenobite Pinhead i Hellraiser-serien og som også bidro på Midian. Det ble gjenutgitt som en «special edition» i 2005, med en ekstra disk inneholdende to nye sanger, en alternativ versjon av tittelsporet, tre coverversjoner, og en CD-ROM av promovideoen «Nymphetamine».
Valderøy

Valderøy eller Valderøya er en øy i Giske kommune på Sunnmøre. Den omtales nå som Valderøya av Kartverket. Øya er kommunens mest folkerike med 4 254 innbyggere pr. 1. januar 2019. Kommunesenteret for Giske er lokalisert på Valderhaugstrand. I SSBs språkbruk heter tettstedet på Valderøya Nordstrand (Giske) med 4 134 innbyggere per 1. januar 2018. Etter grunnkartene for kommunen ligger imidlertid rådhuset, de fleste skolene og handelssenteret på Valderhaugstranda.   
Det er broforbindelse til Vigra over Gjøsund og undersjøisk tunnelforbindelse (Valderøytunnelen) til Ellingsøy og Ålesund. I tillegg er det broforbindelse til øya Giske, som igjen har tunnelforbindelse til Godøya. Valderøy har hurtigbåtforbindelse til Hareid. I forbindelse med anløpene er det som oftest bussforbindelse til og fra Ålesund lufthavn Vigra. 
Valderøy ligger nært Ålesund, og har derfor hatt jevn folketilvekst siden det er kort veg og god kommunikasjon til både Ålesund sentrum og de indre bydeler. Høsten 2009 ble bompengeperioden ved Ålesundstunnelene avsluttet, noe som har utløst sterkere befolkningsvekst. 
Idrettsklubben på Valderøya heter IL Valder. 
I vest ligger Ytterland og Skjong. På den sørlige delen ligger Valderhaug, og på den østlige delen ligger Nordstranda og Skaret. Litt lenger nord er Oksnes og Sætra.
Skjonghelleren på Valderøya er et verdifullt fortidsminne med avleiringer som blant annet viser hvordan den magnetiske Nordpolen har endret seg. Man har også funnet rester av fugler og andre dyr som er om lag 30 000 år gamle.  Mange mener også at det er funnet 10 000 år gamle spor etter mennesker her, men dette er omstridt.
Skjonghelleren ble utformet i istiden. Høyeste naturlige punkt på Valderøy er Signalen som ligger 231 meter over havet.
Et av de eldste hus på Valderøya er Valderøy prestebolig (offisielt Giske prestebustad) på Valderhaugstranda.
Kalsiumkarbonat

Industriell utnyttelse

Sement
Henrik Fagerli Rukke

Familie

Henrik har også en eldre bror, Christoffer Fagerli Rukke som går på skøyter, og hans far er lokalpolitikeren Petter Rukke som også er varamedlem i Norges Skøyteforbund.
BMW X7

BMW X7 (2019) er en stor familiebil fra tyske BMW og er fabrikkens største med sine fem dører, sju seter og firehjulsdrift.
Den er 22,9 centimeter lengre enn BMW X5 og lages ifølge Hallingdølen i de store bilers hjemland USA.  Den ble solgt i Norge fra mars 2019 med både bensin- og dieselmotor. Den største dieselen har fire turboladere. Med fjæring av luft kan bakkeklaringen heves med 4 centimeter.  Den kan fås med femten tusen lyspærer i taket og en hukommelse som husker de siste femti meter.  Langlyktene lyser over en halv kilometer bort.
Cremys

Utbredelse

Slekten er utbredt i Australia (New South Wales og Queensland).
Kelly Preston

Personlige liv

Preston giftet seg med Travolta i 1991. De har datteren Ella Bleu (født 2000); deres sønn Jett (født 1992) døde 2. januar 2009 i en alder av 16, av et anfall på en familieferie. Han hadde en sykdom som kalles Kawasakisykdomen som kan resultere i varierte smertefulle bivirkninger som anfall og i noen tilfeller hjerteproblemer.
Barfly

Barfly er en amerikansk film fra 1987 og er en selvbiografi til forfatteren Charles Bukowski i løpet av tiden han tilbrakte mens han drakk tungt i Los Angeles. Manuset av Bukowski ble bestilt av den franske regissøren Barbet Schroeder – den ble publisert, med illustrasjoner av forfatteren, i 1984 da filmproduksjon var fortsatt til vurdering.
Barfly har stjerner som Mickey Rourke og Faye Dunaway, med veiledning av Schroeder og ble presentert av Francis Ford Coppola. Filmen har også en stille cameo opptreden av Bukowski selv.
Kino Fly lyset, nå et allestedsnærværende verktøy i filmindustrien, ble spesielt laget av Robby Muller's elektriske mannskap for en scene i denne filmen som ville ha vært vanskelig å tenne ved hjelp av konvensjonelle lamper tilgjengelige på den tiden.
Filmen entret i 1987 Cannes Film Festival.
Volpino italiano

Opprinnelse og alder

Volpino italiano, som egentlig betyr liten italiensk rev, har utvilsomt samme opphav som tysk spitz og må derfor anses som svært gammel av type, men den er hvit av farge og som rase har den neppe oppstått noe særlig før den tyske spitzen. Den hvite fargen kan være et resultat av krysninger med japansk spisshund, som den også ligner og som mange hevder er en del av opphavet.
Selveste Michelangelo skal ha hatt en slik (eller en svært lik) hund, slik at man vet at den må ha eksistert som type og i utseende allerede på 1400-tallet. Denne hunden var også svært populær blant adelen i Toscana og Lazio på 1700-tallet. Under andre verdenskrig ble den imidlertid nærmest utslettet, og bare en møysommelig avlsarbeid i rasens hjemland reddet rasen fra utryddelse. Dagens hunder må derfor sies å være gjenskapt gjennom kryssavl.
Akkurat når rasen kom til Norge vites ikke, men det blir årlig registrert omkring 15–20 hunder i landet.

Utseende, anatomi og fysikk

Volpino italiano er litt rektangulær i formen, noe som klart peker mot et slektskap med japansk spisshund. Hodet er typisk kileformet og snuten spiss. Pannen har tydelig stopp og selve snuten og leppene er sorte. Ørene er triangulære, relativt små, spisse og stående. Ryggen er rett og buklinjen noe opptrukket.
Pelsen ligner tysk spitz, men skal være helhvit eller ensfarget rød (som er meget sjelden). Champagnefarget pels er også tillatt, men altså ikke like ønskelig. Den skal ha løvemanke (man) rundt halsen. Hannhunder blir ca. 27–30 cm i skulderhøyde og veier gjerne omkring 5 kg, mens tispene blir ca. to cm lavere og noe lettere.

Bruksområde

Volpino italiano kan nok se forfinet og liten ut, men den er en meget habil brukshund. Tradisjonelt ble den benyttet til å gjete og vokte sauer i de italienske fjellene, og noen hevder at dette ofte skjedde i samarbeid med maremma. Den dag i dag er den en ypperlig vakthund som villig varsler når fremmede elementer nærmer seg dens domene. I tillegg er den en svært hendig familiehund og en heller spennende og sjelden utstillingshund.

Lynne og væremåte

For de rette kan denne hunden bli en ypperlig familiehund. Den er normalt tillitsfull, livlig, glad og leken, og rasen er kjent for å ha stor personlighet. Den er gjerne svært mistenksom overfor fremmede, men normalt ikke aggressiv. man må imidlertid påregne at den skjeller når fremmede kommer på besøk. Som hund trenger den en fast hånd og tidlig, men tålmodig dressur. Den kan bli litt sjalu, men normalt ikke i samme grad som tysk spitz. Den bør imidlertid ikke skjemmes bort. Den er glad i mosjon og ofte utholdende, men den trenger også andre oppgaver for å trives maksimalt. Noen former for hundesport passer den godt.